钦定古今图书集成/方舆汇编/职方典/第1171卷 > 《游灵济岩》祝以豳
## 钦定古今图书集成/方舆汇编/职方典/第1171卷 > 《游灵济岩》祝以豳

“自予领兹土，岁暮再更籥。山灵识予晚，相见两错愕。”
未入意已澄，暂憩神益矍。怒石排虚空，惊枝互缠络。
森苍来扑眉，流翠欲粘𪨗。援引探层扉，混沌何年凿。
阴风万窍呼，返照漏萤爝。耽胜拟延搜，怖奇旋中却。
至人七日定，定后竟何著。石床屯古云，灵液垂酥酪。
𣂏波一勺多，疗此千顷涸。怊怅遵归途，鸟去烟漠漠。